ai4bharat/Pralekha huggingface dataset:
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 190.50 cr vaccine doses have been administered so far under Nationwide Vaccination Drive
- India's Active caseload currently stands at 19,637
- Active cases stand at 0.05%
- Recovery Rate currently at 98.74%
- 3,044 recoveries in the last 24 hours increases Total Recoveries to
- 4,25,63,949
- 2,288 new cases recorded in the last 24 hours
- Daily positivity rate 
- Weekly Positivity Rate 
- 84.15 cr Total Tests conducted so far; 4,84,843 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 10 मे 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 190.50  कोटींचा टप्पा पार केला आहे. 2,37,09,334 सत्रातून हे लसीकरण पार पडले आहे. देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.06  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
भारतातील रुग्णसंख्या सध्या 19,637 इतकी आहे, ती देशाच्या एकूण रुग्णसंख्येच्या तुलनेत 0.05% इतकी आहे.
भारतात रुग्ण बरे होण्याचा दर 98.74% झाला आहे. गेल्या 24 तासांत 3,044 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,63,949 झाली आहे.
गेल्या 24 तासात 2,288 नव्या कोरोना रुग्णांची नोंद झाली.
गेल्या 24 तासात एकूण 4,84,843 चाचण्या करण्यात आल्या. भारताने आतापर्यंत एकूण 84.15  कोटींहून अधिक चाचण्या केल्या आहेत. साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.79% तर दैनंदिन पॉझिटिव्हिटी दर 0.47% आहे.
इतर अपडेट्स :S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 105
संरक्षण मंत्रालय
पुण्यात लष्कराच्यावतीने प्रकृती स्वास्थ सुविधा केंद्राचे उदघाटन
पुणे छावणीत सुरु करण्यात आलेल्या प्रकृती स्वास्थसुविधा केंद्राचे उद्घाटन लष्कराच्या दक्षिण विभागाचे प्रमुख लेफ्टनंट जनरल अजय कुमार सिंह , एव्हीएसएम, वायएसएम, एसएम, व्हीएसएम यांच्या हस्ते करण्यात आले.भारतीय सशस्त्र दलातील जवान, अधिकारी त्यांचे अवलंबीत कुटुंब सदस्य आणि माजी सैनिकांसाठी ,पर्यायी उपचारांद्वारे सर्वांगीण आरोग्याला प्रोत्साहन देण्यासाठी हे केंद्र सुरु करण्यात आले आहे. भारतीय लष्कराचा अशा प्रकारचा पहिलाच उपक्रम आहे.
या केंद्राच्या कार्यक्षम कारभारासाठी दक्षिण कमांड आणि राष्ट्रीय निसर्गोपचार संस्था यांच्यात सामंजस्य करार  करण्यात आला आहे. राष्ट्रीय निसर्गोपचार संस्थेच्या संचालक प्राध्यापक डॉ. सत्या लक्ष्मी यांनी यावेळी उपस्थितांना संबोधित केले आणि वैद्यकीय उपचारांसाठी एक प्रभावी पर्याय म्हणून निसर्गोपचाराच्या महत्त्वावर भर दिला.ही सुविधा निरामयतेसाठी निसर्गोपचार, आयुर्वेदिक वैद्यकीय सल्ला, सेंद्रिय उत्पादने यांसारख्या विविध प्रकारच्या सेवा प्रदान करेल आणि 2023 हे वर्ष आंतरराष्ट्रीय भरडधान्य वर्ष म्हणून साजरे केले जात आहे त्याअनुषंगाने भरडधान्य उत्पादनांसाठी विशेष काउंटरसह प्रधानमंत्री जन औषधी कार्यक्रमांतर्गत अनुदानित दरात जेनेरिक औषधेही या केंद्रात उपलब्ध असणार आहेत.
प्रसिद्ध रमामणी अय्यंगार स्मृती योग संस्थेने देखील या केंद्राला,अय्यंगार योगाभ्यासावर आधारित उपचार प्रदान करण्यासाठी मदतीचा हात पुढे केला आहे.
रमामणी अय्यंगार स्मृती योग संस्थेच्या अभिलता अय्यंगार या देखील उद्घाटन समारंभाला उपस्थित होत्या आणि आपल्या प्राचीन पारंपरिक उपचार पद्धतीद्वारे सर्वांगीण आरोग्यासाठी भारतीय लष्कराने उदात्त हेतूने केलेल्या या प्रयत्नाचे त्यांनी कौतुक केले. आरोग्य आणि निरामयतेसाठी अत्याधुनिक उपचार पद्धती उपलब्ध असणारे हे प्रकृती केंद्र हे सर्व दलातील सेवारत आणि सेवानिवृत्त कर्मचार्ऱ्यांसाठी लाभदायक ठरणार आहे.
पंतप्रधान कार्यालय
प्रसिद्ध साहित्यिक बुद्धदेव गुहा यांच्या निधनाबद्दल पंतप्रधानांकडून शोक
नवी दिल्ली, 30 ऑगस्ट 2021
प्रसिद्ध साहित्यिक बुद्धदेव गुहा यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे.
बुद्धदेव गुहा यांचे लेखन बहुआयामी आणि पर्यावरणाप्रती अतिशय संवेदनशीलता व्यक्त करणारे होते. त्यांच्या साहित्य कृतींचा आनंद अनेक पिढ्या विशेषकरून युवा वर्ग घेत आहे. बुद्धदेव गुहा यांच्या निधनाने साहित्य जगताचे मोठे नुकसान झाले आहे. त्यांचे कुटुंबीय आणि हितचिंतकांच्या दुःखात आपण सहभागी असल्याचे पंतप्रधानांनी ट्वीटरसंदेशात म्हटले आहे. ओम शांती !Jaydevi PS/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संसदीय कामकाज मंत्रालय
52 व्या युवा संसद स्पर्धेचा पारितोषिक वितरण समारंभ
नवी दिल्ली, 23 ऑक्टोबर 2018
दिल्लीतील शाळांसाठी संसदीय कामकाज मंत्रालयाने आयोजित केलेल्या 52 व्या युवा संसद स्पर्धेला पारितोषिक वितरण समारंभ आज नवी दिल्लीत झाला. नीती आयोगाचे सदस्य रमेश चंद यांच्या हस्ते विद्यार्थ्यांना देण्यात आली. स्पर्धेत प्रथम क्रमांक पटकावणाऱ्या ‘भारती पब्लिक स्कूल, स्वास्थ्य विहार, दिल्ली’ ला पंडित मोतीलाल नेहरू संसदीय ढाल प्रदान करण्यात आली.
N.Sapre/S.Kakde/P.Kor
(Visitor Counter : 48
माहिती आणि प्रसारण मंत्रालय
चित्रपट विशिष्ठ धाटणीतले नसतात-जपानी चित्रपटदिग्दर्शक तकाशी मिक
(गोवा, 27 नोव्हेंबर 2019
चित्रपट मुळात विशिष्ठ धाटणीतले म्हणून तयार केले जात नाहीत मात्र चित्रपटांच्या प्रसारादरम्यान तो विशिष्ठ धाटणीतला असल्याचे माध्यमांकडून दर्शवले जाते, असे मत प्रसिद्ध जपानी चित्रपट दिग्दर्शक तकाशी मिक यांनी व्यक्त केले आहे. ते आज 50 व्या इफ्फीमध्ये आयोजित पत्रकार परिषदेत बोलत होते.
तकाशी मिक हे आशियातले वैशिष्ठ्यपूर्ण दिग्दर्शक आहेत.
‘फर्स्ट लव्ह’ या आपल्या नव्या चित्रपटाबाबत त्यांनी सांगितले. ‘याकुझा’ टोळी युद्धाच्या पार्श्वभूमीवर घडणारी ही प्रेमकथा आहे. याकुझा या जपानी गँगस्टरवर चित्रपट करण्याची बऱ्याच काळापासूनची इच्छा होती, असे तकाशी यांनी सांगितले.
या चित्रपटातून कुठलाही विशेष संदेश देण्याची इच्छा नाही. प्रेक्षकांना हा चित्रपट कसा वाटतो, ते महत्वाचे असल्याचे ते म्हणाले.
जीवनाचा आनंद घ्या आणि त्यातून शिका, असा सल्ला तकाशी यांनी उदयोन्मुख चित्रपटकर्त्यांना दिला. जीवन बदलत असते. त्या अनुभवांचा वापर चित्रपट निर्माण करताना करा असे त्यांनी सांगितले.
पूर्वपिठीका
फर्स्ट लव्ह
टोकियोमध्ये एका रात्री तरुण मुष्टीयोद्धा लिओ आणि वेश्या मोनिका अंमली पदार्थ तस्करीच्या रॅकेटमध्ये अडकतात. मोनिकाजवळ कोकेन असल्याचा संशय असतो. भ्रष्टाचारी पोलिसाच्या तावडीतून पळताना लिओ तिच्या मदतीला येतो. विनोदी आणि मारपीट धाटणीचे मिश्रण या चित्रपटात आहे.
B.Gokhale/S.Kakade/P.Kor
पंतप्रधान कार्यालय
प्रवासाची आवड आणि वंदे भारत रेल्वेगाडी विषयी अभिमान असणाऱ्या एका प्रवाशाचे पंतप्रधानांनी केले कौतुक
नवी दिल्ली, 16 फेब्रुवारी 2023
पंतप्रधान नरेंद्र मोदी यांनी प्रवासाची आवड आणि वंदे भारत रेल्वेगाडी विषयी अभिमान असलेल्या एका प्रवाशाचे कौतुक केले आहे.
एका प्रवाशाच्या ट्विटला उत्तर देताना पंतप्रधानांनी ट्विट केले;
“खरोखर आपण खूप लांबवरचा पल्ला गाठला आहे आणि आपल्याला यापुढील शिखर देखील गाठायचे आहे. वंदे भारतबद्दलची तुमची अभिमानाची भावना आणि तुमची प्रवासाची आवड यांची मी प्रशंसा करतो.”
S.Patil/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
लॉकडाउनचा पहिला दिवस: इराणहून आणलेल्या 277 जणांची लष्कराकडून जोधपुर इथे व्यवस्था, मुख्यालयातल्या कर्मचाऱ्याना घरून काम करण्याचे आदेश
नवी दिल्ली, 25 मार्च 2020
21 दिवसांच्या लॉक डाऊनच्या पहिल्या दिवशी, इराणमधे अडकलेल्या आणि भारतात आणलेल्या 277 जणांची जोधपुर इथल्या आर्मी फॅसिलिटीमधे व्यवस्था करण्यात आली. यामध्ये 273 यात्रेकरू आहेत.149 महिला आणि 6 बालकांचा यात समावेश आहे. सुटका करण्यात आलेल्या लोकांना एअर इंडियाच्या विमानाने दिल्लीहून जोधपुर विमानतळावर पोहोचवण्यात आले.तिथे त्यांचे थर्मल स्क्रीनिग करण्यात आले. त्यानंतर या सर्वाना वैद्यकीय तळावर नेण्यात आले. इथे विलगीकरणा बरोबरच क्रीडा आणि मनोरंजन सुविधाच्या माध्यमातून मानसिक आणि शारीरिक स्वास्थ्य याचीही काळजी घेण्यात येते.
जागतिक लॉक डाऊन मुळे,कार्यालयीन कामकाज प्रभावित झाले असून काम कमी करण्यात आले आहे,यामध्ये आंतरराष्ट्रीय सहकार्य, प्रशिक्षण कार्यक्रम यांचा समावेश आहे. महत्वाच्या नियुक्त्या आणि कार्यालयाचे 40 टक्के काम घरातून केले जात आहे. आरोग्य कर्मचारी, चालक,यासह अन्य सहाय्यक कर्मचारी यांचे दैनंदिन कामकाज सुरु आहे.
इराण,इटली आणि मलेशिया मधे अडकलेल्या लोकांना आणल्यानंतर त्यांना ठेवण्यासाठी लष्कराने मानेसर, जैसलमेर आणि जोधपुर इथे वैद्यकीय तळ उभारला आहे. आवश्यक त्या सर्व नियम आणि बाबींची पूर्तता झाल्यानंतर वूहन आणि जपानमधून सुटका केलेल्या डिस्चार्ज देण्यात आला आहे. सुटका करण्यात आलेल्या 1200 हून अधिक लोकांशिवाय वैद्यकीय कर्मचारी आणि वैमानिकानाही देखरेखीखाली ठेवण्यात आले आहे.यामध्ये आतापर्यंत एकजण कोविड-19 पॉझिटिव्ह आढळून आला आहे.
याशिवाय झाशी,बिन्नागुडी आणि गया इथेही वैद्यकीय सुविधा सज्ज असून तिथे 1600 खतांची अतिरिक्त उपचाराची सोय आहे.
R.Tidke/N.Chitale/P.Malandkar
(Visitor Counter : 96
पंतप्रधान कार्यालय
पंतप्रधानांच्या उपस्थितीत उत्तर प्रदेशातल्या विविध प्रकल्पांचे भूमीपूजन
नवी दिल्ली, 29 जुलै 2018
उत्तर प्रदेशातल्या 81 प्रकल्पांचे भूमीपूजन पंतप्रधान नरेंद्र मोदी यांच्या उपस्थितीत आज लखनौ इथे झाले. 60000 कोटी रुपयांपेक्षा जास्त गुंतवणुकीचे हे प्रकल्प आहेत.
राज्यात औद्योगिकीकरणाला चालना देण्यासाठी आणि गुंतवणुकीला प्रोत्साहन देण्यासाठी फेब्रुवारी 2018 मधे आयोजित करण्यात आलेल्या उत्तर प्रदेश गुंतवणूकदार परिषदेनंतरच्या काही महिन्यातच या प्रकल्पांना मूर्त स्वरुप मिळण्यासाठी चालना प्राप्त झाली.
देशाच्या काही भागात झालेल्या अतीवृष्टीमुळे निर्माण झालेल्या परिस्थितीवर केंद्र सरकार लक्ष ठेऊन असून, बाधितांना मदत पुरवण्यासाठी राज्य सरकारांसमवेत काम करत आहे. जनतेच्या जीवनातल्या अडचणी दूर करुन त्यांचे जीवनमान उंचावण्याचे सरकारचे उद्दीष्ट आहे. आजचा हा मेळावा म्हणजे उत्तर प्रदेशचा कायापालट घडविण्याच्या प्रयत्नांचा भाग आहे. प्रस्तावापासून भूमीपूजनापर्यंत ज्या गतीने या प्रकल्पांचा पाच महिन्यात प्रवास झाला आहे. तो प्रशंसनीय आहे, असे पंतप्रधान म्हणाले. या कामगिरीबद्दल त्यांनी राज्य सरकारचे अभिनंदन केले. हे प्रकल्प राज्याच्या केवळ विशिष्ट भागापुरते मर्यादित राहिले नाहीत तर त्यामधे विकासाचा समतोल राखण्यात आला आहे.
राज्य शासनातल्या नव्या कार्यसंस्कृतीची त्यांनी प्रशंसा केली. गुंतवणुकीसंदर्भात बदललेल्या चित्रामुळे राज्यात रोजगाराच्या संधी व्यापार, उत्तम रस्ते, पुरेसा वीज पुरवठा यासह उज्वल भविष्याच्या संधी निर्माण झाल्या आहेत. हे प्रकल्प रोजगाराच्या नव्या संधी निर्माण करणार असून, समाजाच्या विविध घटकांना याचा लाभ होणार असल्याचे पंतप्रधान म्हणाले.
डिजिटल इंडिया, मेक इन इंडिया या सारख्या उपक्रमांना, या प्रकल्पामुळे मोठी चालना मिळणार असल्याचे ते म्हणाले. ग्रामीण भागातल्या तीन लाख सामाईक सेवा केंद्रामुळे, जनतेला प्रभावी आणि पारदर्शी सेवा मिळून ग्रामीण भागातल्या जनतेच्या जीवनात परिवर्तन घडत आहे. तोडगा काढण्यावर आणि समन्वयावर केंद्र सरकारचा भर आहे.
भारत हा जगातला मोबाईल फोनची निर्मिती करणारा दुसरा मोठा देश ठरला असला, या उत्पादन क्रांतीमधे उत्तर प्रदेश अग्रस्थानी आहे. पायाभूत प्रकल्प पूर्ण झाल्यानंतर, भारतात व्यापार करणे अधिक सुलभ होणार असून, वाहतूक खर्चातही कपात होईल, उद्योजकांनी आणि व्यापाऱ्यांनी डिजिटल व्यवहारांना प्राधान्य द्यावे.
देशातल्या विद्युतीकरणासाठी सरकारने उचललेल्या पावलांविषयी त्यांनी माहिती दिली. देश, पारंपरिक उर्जेकडून हरित उर्जेकडे वाटचाल करत असून, उत्तर प्रदेश हे सौर ऊर्जेचे केंद्र ठरेल. देशाच्या ऊर्जा क्षेत्रातली तूट 2013-14 मधल्या 4.2 टक्क्यावरुन कमी होऊन ती आता एक टक्क्यापेक्षाही कमी झाली आहे.
नव भारताचा पथदर्शी आराखडा म्हणजे जन भागिदारीतून जनतेच्या आशा-आकांक्षाची पूर्तता असल्याचे पंतप्रधान म्हणाले.
S.Tupe/ N.Chitale/D.Rane
(Visitor Counter : 99
अंतराळ विभाग
शुक्र मोहिम तसेच एरोनॉमी व्यवहार्यतेच्या अभ्यासासाठी इस्रोचा पुढाकार ,केंद्रीय मंत्री डॉ जितेंद्र सिंह
केंद्रीय राज्यमंत्री  विज्ञान आणि तंत्रज्ञान; राज्यमंत्री  पृथ्वी विज्ञान; पीएमओ, कार्मिक, सार्वजनिक तक्रारी, पेन्शन, अणुऊर्जा आणि अंतराळ राज्यमंत्री डॉ जितेंद्र सिंह यांनी आज माहिती दिली की, शुक्र मोहिम तसेच एरोनॉमी व्यवहार्यतेच्या अभ्यासासाठी इस्रोने पुढाकार घेतला आहे.
"एरोनॉमी" ही संज्ञा सुमारे 60 वर्षांपूर्वी तयार केली गेली आणि प्रचलित आहे जी पृथ्वीच्या वातावरणातील वरचा भाग आणि सौर मंडळाच्या इतर घटकांच्या वैज्ञानिक अभ्यास करते . यामध्ये न्यूट्रल आणि चार्ज कणांचे रसायन विज्ञान , गतिशीलता आणि ऊर्जा संतुलन या बाबीं समाविष्ट आहेत.
लोकसभेत एका प्रश्नाच्या लेखी उत्तरात डॉ. जितेंद्र सिंह म्हणाले की, या दोन्ही मोहिमांची संकल्पना तयार केली जात आहे आणि वैज्ञानिक समुदायाच्या सहभागाने राष्ट्रीय स्तरावर चर्चा केली जात आहे.
पंतप्रधान कार्यालय
सीमा रस्ते संघटनेने 278 किमी हापोली-सरली-हुरी रस्त्याचे डांबरीकरण करण्याच्या कामगिरीची पंतप्रधानांनी केली प्रशंसा
नवी दिल्ली, 23 मार्च 2023
अरुणाचल प्रदेशातील अगदी टोकावरच्या दुर्गम प्रदेशातील, हुरीकडे जाणाऱ्या 278 किमी हापोली-सरली-हुरी रस्त्यावर डांबराचा थर देण्याचे काम सीमा रस्ते संघटनेने केल्याबद्दल, पंतप्रधानांनी त्यांचे कौतूक केले आहे. अरुणाचल प्रदेशातील कुरूंग कुमे जिल्ह्यातल्या ह्या दुर्गम भागात स्वातंत्र्यानंतर पहिल्यांदाच डांबरी रस्ता पोहोचला आहे.
सीमा रस्ते संघटनेचे बॉर्डर रोड ऑर्गनायझेशन  एक ट्वीट शेयर करत, पंतप्रधानांनी ट्वीट केले आहे;
“प्रशंसनीय कार्य!”
G.Chippalkatti/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
ठाण्यात मुंब्रा येथे 20 सप्टेंबर ते 10 ऑक्टोबर 2022 या कालावधीत लष्कर भर्ती मेळाव्याचे आयोजन
मुंबई, 7 जुलै 2022
मुंबईच्या लष्करी भर्ती कार्यालयातर्फे लष्करातील भर्तीसाठी ठाणे जिल्ह्यातील मुंब्रा परिसरात कौसा व्हॅली संकुलातील माननीय श्री अब्दुल कलाम आझाद स्पोर्ट्स स्टेडीयम येथे 20 सप्टेंबर ते 10 ऑक्टोबर 2022 या कालावधीत मेळाव्याचे आयोजन करण्यात आले आहे. महाराष्ट्रातील युवकांसाठी रोजगार संधी निर्माण करणे आणि त्याद्वारे त्यांना भारतीय लष्कराचा भाग होऊन मातृभूमीची सेवा करण्याची तसेच सन्माननीय जीवन जगण्याची संधी देणे हा या भर्ती मेळाव्याच्या आयोजनामागील मुख्य उद्देश आहे.
या मेळाव्यामध्ये अग्निवीर सामान्य सेवा, अग्निवीर तांत्रिक, अग्निवीर लिपिक/ भांडार व्यवस्थापक तांत्रिक,अग्निवीर कुशल कारागीर , अग्निवीर कुशल कारागीर  या पदांसाठी उमेदवारांची निवड करण्यात येईल.
अर्ज कोणी करावा?:
महाराष्ट्र राज्यातील, पुढील आठ जिल्ह्यांतील कायम निवासी असलेल्या उमेदवारांना या मेळाव्यात सहभागी होता येईल.
1.मुंबई शहर,
2.मुंबई उपनगर,
3.नाशिक,
4.रायगड,
5.पालघर,
6.ठाणे,
7.नंदुरबार
8.धुळे
अर्ज कसा करावा?:
इच्छुक उमेदवारांनी भारतीय लष्कराच्या www.joinindianarmy.nic.in या संकेतस्थळावर नोंदणी करून ऑनलाईन अर्ज करणे अनिवार्य आहे. ऑनलाईन पद्धतीने यशस्वीपणे नोंदणी करणाऱ्या उमेदवारांना त्यांच्या इमेल आयडीवर प्रवेश पत्र पाठविण्यात येईल.
प्रवेशपत्रावर नमूद केलेल्या तारखेनुसार जिल्हा आणि तहसील पातळीवर संभाव्य उमेदवारांची छाननी करण्यात येईल. बायोमेट्रिक पद्धतीने त्यांना सत्यापित केले जाईल आणि प्रत्यक्ष निवड चाचण्या होण्यापूर्वी त्यांना मेळाव्यासाठी दिलेले प्रवेशपत्र तपासण्यात येईल. भर्तीसाठी पुढील तीन टप्प्यांमध्ये चाचण्या होतील – शारीरिक क्षमता चाचणी, वैद्यकीय चाचणी आणि सामायिक प्रवेश परीक्षा . शारीरिक आणि वैद्यकीय चाचणीमध्ये उत्तीर्ण झालेल्या उमेदवारांना नोव्हेंबर 2022 मध्ये होणारी लेखी परीक्षा द्यावी लागेल. अंतिम चाचणीत पात्र ठरलेल्या उमेदवारांना देशसेवेसाठी अग्निवीर म्हणून भारतीय लष्करात भर्ती होण्याबाबतचे पत्र देण्यात येईल.
या भर्तीसाठी इंटरनेटवरून नोंदणी करताना योग्य प्रक्रियेचे कसोशीने पालन करण्याचे आवाहन उमेदवारांना करण्यात आले आहे. उमेदवारांनी त्यांचे तपशील काळजीपूर्वक भरावेत आणि मेळाव्याच्या ठिकाणी येताना सर्व आवश्यक कागदपत्रे आणि मूळ प्रमाणपत्रे तसेच सर्व कागदपत्रांच्या प्रमाणित फोटोप्रती आणि अधिकृत सूचनेमध्ये दिलेल्या सूचनांनुसार रीतसर नोटरी केलेले अनिवार्य प्रतिज्ञापत्र सोबत आणावेत. उमेदवारांनी स्वहितासाठी त्यांनी केलेल्या मूलभूत वैद्यकीय पूर्व-परीक्षणाची प्रत सोबत बाळगावी. या सर्व गोष्टींमुळे युवकांचा मेळाव्यातील अधिक सुरळीत सहभाग शक्य होईल आणि लष्करी अधिकाऱ्यांना देखील मेळाव्यातील कार्ये अधिक उत्तम प्रकारे पार पाडता येतील.
ही संपूर्ण भर्ती प्रक्रिया अत्यंत न्याय्य, पारदर्शक, मुक्त आणि स्वयंचलित पद्धतीने होत असून इच्छुक उमेदवारांनी कोणत्याही प्रकारच्या मध्यस्थीला बळी पडू नये असे आवाहन लष्कराच्या अधिकाऱ्यांनी केले आहे. कोणत्याही उमेदवाराकडे अशा प्रकारे कोणी दलाल अथवा मध्यस्थ आला असेल तर ही घटना त्वरित लष्करी अधिकारी किंवा पोलिसांच्या निदर्शनास आणून द्यावी. यासंदर्भातील कोणत्याही चौकशीसाठी उमेदवारांनी www.joinindianarmy.nic.in या संकेतस्थळावर लॉगीन करावे अथवा 022-22153510 या क्रमांकावर थेट संपर्क साधावा.
S.Tupe /S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 240
आरोग्य आणि कुटुंब कल्याण मंत्रालय
कोविड-19 ताजी माहिती
नवी दिल्ली, 22 जुलै 2022
देशव्यापी कोविड प्रतिबंधक लसीकरण मोहिमेंच्या अंतर्गत एकूण 201.30 कोटी लसीच्या मात्रा  आतापर्यंत देण्यात आल्या आहेत.
गेल्या 24 तासांत, 37,06,997 जणांना लसीच्या मात्रा देण्यात आल्या
भारतातील सध्याच्या घडीला उपचाराधीन रूग्णांची संख्या 1,49,482 इतकी आहे.
उपचाराधीन रूग्णांची संख्या आतापर्यंतच्या एकूण रूग्णसंख्येच्या 0.34 टक्के इतकी आहे.
सध्या कोविडमुक्तीचा दर 98.46 टक्के आहे
गेल्या 24 तासांत, 21,219 रूग्ण कोरोनामुक्त तर आतापर्यंतची एकूण कोरोनामुक्त रूग्णसंख्या 4,31,71,653
गेल्या 24 तासांत, 21,880 नव्या रूग्णांची नोंद झाली.
सध्या दैनिक पॉझिटिव्हिटी दर 4.42 टक्के इतका आहे .
साप्ताहिक पॉझिटिव्हिटी दर 4.51 टक्के इतका आहे.
आतापर्यंत 87.16 कोटी एकूण चाचण्या घेण्यात आल्या; गेल्या 24 तासांत, 4,95,359 चाचण्या पार पडल्या.
S.Thakur/B.Sontakke/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 86
पंतप्रधान कार्यालय
पश्चिम बंगालचे विधानसभा आमदार बिष्णु पद रे यांच्या निधनाबद्दल पंतप्रधानांनी व्यक्त केला शोक
नवी दिल्ली, 25 जुलै 2023
पश्चिम बंगालचे विधानसभा आमदार बिष्णु पद रे यांच्या निधनाबद्दल पंतप्रधान नरेंद्र मोदी यांनी तीव्र दु:ख व्यक्त केले आहे.
पंतप्रधानांनी ट्वीट केले आहे;
“पश्चिम बंगालचे विधानसभा आमदार बिष्णु पद रे यांच्या अकाली निधनाचे वृत्त अत्यंत क्लेशदायक आहे. ते अत्यंत परिश्रमी आमदार होते, ज्यांनी लोकांच्या आशा आकांक्षा पूर्ण करण्यासाठी खूप मेहनत घेतली. तसेच बंगालमध्ये भाजपा पक्ष मजबूत करण्यातही त्यांनी मोठे योगदान दिले. त्यांचे कुटुंबीय आणि समर्थकांप्रति मी माझ्या शोकसंवेदना व्यक्त करतो.ओम शांती.”
S.Patil/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
गोपाळ कृष्ण गोखले यांच्या जयंतीनिमित्त पंतप्रधानांची आदरांजली
नवी दिल्ली, 9 मे 2020
गोपाळ कृष्ण गोखले यांच्या जयंतीनिमित्त पंतप्रधान नरेंद्र मोदी यांनी आदरांजली अर्पण केली आहे.
गोपाळ कृष्ण गोखले यांच्या जयंतीनिमित्त त्यांचे स्मरण.
अफाट बुद्धीमत्तेचे वरदान लाभलेले व्यक्तिमत्व, शिक्षण आणि सामाजिक सबलीकरणात त्यांनी बहुमोल योगदान दिले आहे. भारताच्या स्वातंत्र्य चळवळीला त्यांनी आदर्श नेतृत्व दिले, असे पंतप्रधानांनी म्हटले आहे.
B.Gokhale/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आदिवासी विकास मंत्रालय
एकलव्य मॉडेल निवासी शाळांमध्ये दर्जेदार शिक्षणाद्वारे आदिवासी कल्याणाचं दर्शन घडवणारा चित्ररथ, आदिवासी व्यवहार मंत्रालयानं केला सादर
नवी दिल्ली, 26 जानेवारी 2023
देशभरातील अनुसूचित जमातीच्या मुलांसाठी स्थापन केलेल्या एकलव्य मॉडेल निवासी शाळांमध्ये दर्जेदार शिक्षणाद्वारे आदिवासी कल्याणाचं दर्शन घडवणारा चित्ररथ, केंद्रीय आदिवासी व्यवहार मंत्रालयानं आज राष्ट्रीय प्रजासत्ताक दिनाच्या संचलनात सादर केला. आपल्या गौरवशाली आदिवासी वारशाचा सन्मान करणं, हा यामागील दृष्टीकोन आहे.
राष्ट्राचा समृद्ध सांस्कृतिक वारसा, आर्थिक प्रगती आणि भरभक्कम अंतर्गत आणि बाह्य सुरक्षेचं दर्शन घडवणाऱ्या एकूण 23 चित्ररथांनी, आज 26 जानेवारी 2023 रोजी प्रजासत्ताक दिनाच्या संचलनामध्ये भाग घेतला. यात राज्ये/केंद्रशासित प्रदेशातील 17 आणि विविध मंत्रालयं/विभागांच्या 6 चित्ररथांचा समावेश होता.
एकलव्य मॉडेल रेसिडेन्शिअल स्कूल  योजना हा विषय रेखाटणारा आदिवासी व्यवहार मंत्रालयाचा चित्ररथ प्रथमच प्रजासत्ताक दिनाच्या संचलनात झळकल्यामुळे, हे वर्ष आदिवासी व्यवहार मंत्रालयासाठी विशेष ठरलं.
या चित्ररथाच्या दर्शनी भागात, मंत्रालयाचा भर असलेल्या नारीशक्ती वर लक्ष केंद्रीत करण्यात आलं होतं. ही नारीशक्ती, ई एम आर एस योजनेत आदिवासी मुला-मुलींची समान नोंदणी करून, मुलींच्या शिक्षणाला दिलेल्या प्राधान्याच्या रुपात प्रतीकात्मक दर्शवण्यात आली होती. शिक्षणाच्या माध्यमातून जग जिंकण्याचा आदिवासी विद्यार्थ्यांचा मनोदय, या चित्ररथातून ठळकपणे व्यक्त होत होता. शिक्षणाचं प्रतीक म्हणून एक पुरातन लेखणी, एकलव्याच्या धनुष्यबाणाच्या आकारात मांडली होती. EMRS चे आदिवासी विद्यार्थी जे ध्येय समोर ठेवून त्यांचं भविष्य घडवतात आणि त्यांची स्वप्नं साकार करतात, ते ध्येय या प्रतिकातून प्रतिबिंबित होत होतं. चित्ररथाच्या मागील भागात ज्ञानवृक्ष साकारला होता. EMRS च्या शिक्षकांकडून विद्यार्थ्यांमध्ये होणारा ज्ञान आणि विद्वत्तेचा प्रसार, तसंच आदिवासी संस्कृतीचं त्यांच्याच नैसर्गिक अधिवासात संवर्धन हे EMRS चं उद्दिष्टं आहे. हे उद्दिष्टच या ज्ञानवृक्षातून ध्वनित होत होतं.
R.Aghor/A.Save/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 134
पंतप्रधान कार्यालय
पीएम केअर्स निधीला सढळ हाताने देणगी देण्याचे पंतप्रधानांचे आवाहन
नवी दिल्ली, 28 मार्च 2020
कोविड-19 महामारीने संपूर्ण जग व्यापून टाकले आहे आणि जगभरातील कोट्यवधी लोकांच्या आरोग्यासाठी आणि आर्थिक सुरक्षेसाठी गंभीर आव्हाने निर्माण झाली आहेत. भारतातही कोरोना विषाणूचा प्रसार चिंताजनक असून आपल्या देशासमोर आरोग्य आणि आर्थिक समस्या निर्माण होत आहेत. या आणीबाणीच्या पार्श्वभूमीवर पंतप्रधानांच्या कार्यालयाकडे सरकारच्या मदतीसाठी सढळ हाताने देणगी देण्यासाठी उत्स्फूर्तपणे असंख्य लोकांकडून विनंती केली जात आहे.
संकटाच्या परिस्थितीत, मग ते नैसर्गिक असो वा अन्य दुसरे , पायाभूत सुविधा आणि क्षमताना होणारे नुकसान कमी करण्यासाठी किंवा नियंत्रणात आणण्यासाठी त्वरित आणि सामूहिक कारवाईची गरज असते. म्हणूनच, पायाभूत सुविधा आणि संस्थात्मक क्षमता पुनर्रचना/ संवर्धनासह आपत्कालीन स्थितीत जलद प्रतिसाद देणारी क्षमता निर्माण करणे आणि समाजाला त्वरित सावरण्याची तयारी ताबडतोब करावी लागते. नवीन तंत्रज्ञानाचा वापर आणि प्रगत संशोधनाचे निष्कर्ष देखील अशा एकत्रित कृतीचा अविभाज्य घटक बनतात.
कोविड-19 महामारी सारख्या कसोटीच्या किंवा आपत्कालीन परिस्थितीला सामोरे जाण्याच्या प्रमुख उद्दिष्टासह समर्पित राष्ट्रीय निधी असावा ही गरज लक्षात घेऊन तसेच पीडितांना मदत पुरवण्यासाठी 'आपत्कालीन परिस्थिती निधीसाठी पंतप्रधान नागरिक सहाय्य आणि मदत'  या शीर्षकाअंतर्गत सार्वजनिक चॅरिटेबल ट्रस्टची स्थापना करण्यात आली आहे. पंतप्रधान या ट्रस्टचे अध्यक्ष आहेत आणि संरक्षणमंत्री, गृहमंत्री आणि अर्थमंत्री या ट्रस्टचे सदस्य आहेत.
लोकसहभाग हा कोणत्याही समस्येवर तोडगा काढण्याचा सर्वात प्रभावी मार्ग आहे यावर पंतप्रधान नरेंद्र मोदी यांनी नेहमीच विश्वास दाखवला असून हे त्याचेच आणखी एक उदाहरण आहे. या निधीमध्ये अगदी छोट्या रकमेची देणगी देखील देता येईल जेणेकरून जास्तीत जास्त लोक अगदी छोट्या प्रमाणात का होईना आपले योगदान देऊ शकतील.
नागरिक आणि संघटना pmindia.gov.in या संकेतस्थळावर जाऊन पंतप्रधान केअर्स निधीमध्ये पुढील माहिती भरून देणगी देऊ शकतात.
Name of the Account : PM CARES
Account Number : 2121PM20202
IFSC Code : SBIN0000691
SWIFT Code : SBININBB104
Name of Bank & Branch : State Bank of India, New Delhi Main Branch
UPI ID : pmcares@sbi
pmindia.gov.in संकेतस्थळावर देणगी भरण्याचे पुढील पर्याय उपलब्ध आहेत.
डेबिट कार्ड आणि क्रेडिट कार्ड
इंटरनेट बँकिंग
यूपीआय 
आरटीजीएस / एनईएफटी
कलम 80  अंतर्गत निधीमध्ये दिलेल्या देणग्यांना प्राप्तिकरातून सूट देण्यात येईल.
B.Gokhale/S.Kane/P.Kor
(Visitor Counter : 289
संरक्षण मंत्रालय
माननीय राष्ट्रपती विशाखापट्टणम इथे नौदलाच्या ताफ्याची पाहणी करणार
भारताच्या तिन्ही सैन्यदलांचे प्रमुख, या नात्याने राष्ट्रपती रामनाथ कोविंद येत्या 21 फेब्रुवारी 2022 रोजी विशाखापट्टणम इथे नौदलाच्या राष्ट्रपती ताफ्याची पाहणी करणार आहेत. अतिशय प्रेरणादायी आणि बहुप्रतिक्षित अशा या भेटीत राष्ट्रपती 60 जहाजे आणि पाणबुड्या आणि 55 लढाऊ विमानांच्या सद्यस्थितीचा आढावा घेणार आहेत. हा राष्ट्रपतींचा बारावा ताफा आढावा असून भारताच्या स्वातंत्र्याला 75 वर्षे पूर्ण होत असतांना, 'स्वातंत्र्याच्या अमृत महोत्सवी वर्षात हा पाहणी दौरा होत असल्याने, त्याला विशेष महत्त्व आहे.
राष्ट्रपतींच्या या दौऱ्यासाठी वापरले जाणारे जहाज, स्वदेशी बनावटीचे असून, नौदल किनाऱ्यावर असलेले गस्ती जहाज- आयएनएस सुमित्रा ही असेल. या जहाजावर अशोक मुद्रा  कोरलेली असून त्याच्या अग्रभागी प्रेसिडेन्ट्स स्टँडर्ड असेल. राष्ट्रपतींना राजशिष्टाचाराप्रमाणे समारंभपूर्वक मानवंदना आणि 21 बंदुकांची सलामी दिल्यानंतर, राष्ट्रपती आयएनएस सुमित्रावर जातील. विशाखापट्टणम बंदराच्या गोदीत उभ्या असलेल्या 45 जहाजांमधून राष्ट्रपतींचे जहाज रवाना होईल.
या पाहणीत भारतीय नौदल तसेच तटरक्षक दलाच्या नौका असतील. एससीआय आणि पृथ्वीविज्ञान मंत्रालयाची जहाजे देखील यात सहभाग घेतील. नौदलाच्या या सर्वात औपचारिक समारंभात विशेष सर्व प्रकारच्या सामग्रीने सजविलेले प्रत्येक जहाज राष्ट्रपतींना ते पुढे जात असताना मानवंदना देईल. या वेळी राष्ट्रपती अनेक हेलिकॉप्टर आणि विमानांच्या नेत्रदीपक फ्लाय पास्टची देखील पाहणी करतील. या पाहणीच्या अंतिम टप्प्यात, युद्ध नौका आणि पाणबुड्यांचा ताफा राष्ट्रपतींच्या जहाजाजवळून जातील. या प्रदर्शनात भारतीय नौदलात अलीकडेच समाविष्ट झालेली उपकरणे आणि जहाजे देखील प्रदर्शित केली जातील. याशिवाय, शिडाच्या बोटींचे संचलन, समुद्रात शोध आणि बचाव प्रात्यक्षिके, हॉक विमानांच्या हवाई कसरती आणि एलिट मरीन कमांडोद्वारे  वॉटर पॅरा जंप्स अशा अनेक आकर्षक कवायती सादर केल्या जातील.
या पाहणीनंतर माननीय राष्ट्रपती विशेष प्रथम दिन कव्हर आणि स्मरण तिकीट जारी करतील. या वेळी संरक्षण मंत्री राजनाथ सिंग तसेच दूरसंचार राज्य मंत्री देवूसिंह चौहान उपस्थित असतील.
या दिवशी गोदीतील जहाजे विविध झेंडे आणि संपूर्ण सामग्रीने सुसज्ज करून सजविलेली असतील 19 आणि 20 फेब्रुवारी 2022 रोजी सूर्यास्तापासून मध्यरात्रीपर्यंत या जहाजांवर रोषणाई केली जाईल, जी समुद्र किनाऱ्यावरून विशाखापट्टणमच्या नागरिकांना बघता येईल.